එතිලින් ගල්යිකෝල් සාමාන්‍ය මිනිස් පරිභෝජනයට බහුලව යොදාගන්නේ ශීත රටවලදීය. ඒ ශීත කාලයේදී යම් යම් කොටස් අධිශීත වීම වැළැක්වීමටය. බොහෝ විට රථවාහන සහ වෙනත් යන්ත්‍රෝපකරණවල ඇති ද්‍රවමය ද්‍රව්‍ය ඝනවීම වළක්වා ගැනීමට මෙම රසායනිකය භාවිත කරනු ලැබේ. මෙය ඉතා විෂ සහිත බැවින් ආහාර සහිත ස්ථානවල තැන්පත් කිරීමෙන් පවා වැළකී සිටිය යුතුය. එසේ නම් ෂේන්ගේ රුධිරයට මෙය ඇතුළු වූයේ කෙසේද? ෂේන්ව ඔහුගේ මව විසින් වනිත් වෙත භාර දී තිබුණේ නිරෝගි තත්ත්වයන් යටතේය. ඒ බව වනිත්ද පිළිගන්නීය. එසේ නම් මෙම රසායනිකය ෂේන්ගේ ශරීරයට එකතු වී තිබෙන්නේ වනිත් භාරයේ සිටියදී විය යුතුය යන්න පරීක්ෂණ පවත්වන පොලිස් නිලධාරීන්ගේ තර්කය විය. එහෙත් වනිත් එම අදහස පිළිනොගත්තාය. ඇය පැවසුවේ තමන් ෂේන්ව ඉතා හොඳින් රැකබලාගත් බවය. වනිත්ගේ එම අදහස ප්‍රතික්ෂේප කරන්නට හැකි සාක්ෂියක් ඇගේ පෙර පාසලට යාබදව පිහිටි නිවසෙන් හමුවිය. ඒ එතිලින් ග්ලයිකෝල් අඩංගු භාජනයකි. ඒ අනුව වනිත්ට මිනීමැරුම් චෝදනා යටතේ නඩු පැවරුණ අතර ඇයට ජීවිතාන්තය දක්වා සිර දඬුවම් නියම කෙරිණ. ෂේන්ගේ මරණයෙන් තෙවසරකට පසු ඔහුගේ දෙමාපියන්ට තවත් දරුවෙක් ලැබිණ. පෙර අත්දැකීම නිසා ෂේන්ගේ සහෝදරයා වූ විලී දිවා සුරැකුම් මධ්‍යස්ථානයකට භාර දීමට මේ දෙමාපියෝ අකමැති වූහ. ඒ නිසා ඔවුන් තම රැකියාවේ යෙදෙන කාල වේලාවන්හි වෙනසක් කර ගනිමින් මාරුවෙන් මාරුවට නිවසේ රැඳෙමින් දරුවා රැක බලාගත්හ. ඔහුද අවුරුදු එකහමාරක් පමණ වන විට ෂේන් සේම කෙසඟ විය. කෑමට ප්‍රියතාවය අඩු විය. එහෙත් ක්‍රියාශිලීය. වෛද්‍ය ප්‍රතිකාර ලබාගැනීමට ගිය ද ඔහුට කිසිම රෝගයක් නැති බව වෛද්‍ය මතය විය.
සාමාන්‍ය මිනිස් පරිභෝජනයට ශීත රටවල බහුලව යොදාගන්නේ කුමක්ද ?
එතිලින් ගල්යිකෝල්